পুজোয় বড়পর্দা কাঁপাবে মিমি-আবির, ‘রক্তবীজ ২’-র শুটিং শুরু

কলকাতা: ২০২৩ এর পুজোর বক্স অফিসে সাড়া জাগিছিল ‘রক্তবীজ’। এবার চলতি বছরের পুজোর বড় পর্দায় কাঁপাতে আসছে রক্তবীজ ২ (Raktabeej 2)। পুজোয় বড়পর্দায় ফিরছে মিমি-আবিরের রসায়ন। মঙ্গলবার দক্ষিণ কলকাতায় আবির চট্টোপাধ্যায় (Abir Chatterjee) এবং মিমি চক্রবর্তীকে (Mimi Chakraborty) নিয়ে ‘রক্তবীজ ২’-এর। মঙ্গলবার থেকে তার প্রস্তুতি শুরু করলেন নন্দিতা রায় এবং শিবপ্রসাদ মুখোপাধ্যায়। টালিগঞ্জে শুরু হল রক্তবীজ ২ এর শুটিং (Raktabeej 2 Shooting Starts)।

আরও পড়ুন: ১৮ কোটি টাকা দিয়ে অনলাইনে কলেজ ছাত্রীর কুমারীত্ব কিনলেন হলি অভিনেতা!

২০২৩ সালে মুক্তি পেয়েছিল রক্তবীজ। উইন্ডোজ প্রোডাকশন হাউজের প্রথম থ্রিলার ছবি নজর কেড়েছিল দর্শকদের। এই ছবির শেষ ভাগেই সিক্যুয়েলের ইঙ্গিত মিলেছিল। জানুয়ারি মাসেই প্রকাশ্যে এসেছিল ‘রক্তবীজ ২’ এর মোশন পোস্টার। তার পর থেকে দর্শকদের মধ্যে উত্তেজনা বেড়েছিল। জানা গিয়েছে, এই সিনেমার কাস্টিংয়ে বড় চমক অপেক্ষা করছে দর্শকদের জন্য। মিমি-আবিরের পাশাপাশি দেখা যাবে নুসরত জাহানকেও। কেবল নুসরতই নন, ছবিটিতে অভিনয় করার কথা বর্ষীয়ান অভিনেতা ভিক্টর বন্দ্যোপাধ্যায় (Victor Banerjee) এবং অঙ্কুশ হাজরা, কৌশানি মুখোপাধ্যায়েরও। এইমুহূর্তে দক্ষিণ কলকাতার রানিকুঠি অঞ্চলে ছবির শুটিং চলছে। রানিকুঠির মধুবন প্রেক্ষাগৃহের ঠিক পাশের গলির মুখে দাঁড়ালেই নাকি শোনা যাবে নন্দিতা-শিবপ্রসাদের গলায় ‘লাইট-ক্যামেরা-অ্যাকশন’। ছবির একটিতে দেখা যাচ্ছে আবারও অফিসার সংযুক্তা মিত্র এবং পঙ্কজ সিনহা হিসেবে ধরা দিয়েছেন মিমি চক্রবর্তী এবং আবির চট্টোপাধ্যায়। সেই আগের বারের মতোই চেনা লুকে দেখা গেল তাঁদের। শিবপ্রসাদ জানিয়েছিলেন, বহুরূপী’র শুটিং হয়েছিল ৮৪টি জায়গায়। সেখানে, ‘রক্তবীজ ২’-এর শুটিং আরও বেশি জায়গায় হবে।

অন্য খবর দেখুন